CELEX: C2006/048/45
Language: sl
Date: 2006-02-25 00:00:00
Title: Zadeva T-383/00: Sodba Sodišča prve stopnje z dne  14. decembra 2005  — Beamglow proti Parlamentu in drugim ( Nepogodbena odgovornost Skupnosti — Nezdružljivost skupnostne ureditve uvoza banan s pravili Svetovne trgovinske organizacije (STO) — Uvedba povračilnih ukrepov Združenih držav Amerike v obliki dodatnih carinskih dajatev na uvoz iz Skupnosti na podlagi dovoljenja ORS — Sklep organa za reševanje sporov STO — Pravni učinki — Odgovornost Skupnosti glede na to, da nezakonito ravnanje njenih organov ni podano — Vzročna zveza — Neobičajna in posebna škoda )

25.2.2006   
            
            
               SL
            
            
               Uradni list Evropske unije
            
            
               C 48/24
            
         Sodba Sodišča prve stopnje z dne 14. decembra 2005 — Beamglow proti Parlamentu in drugim
   (Zadeva T-383/00) (1)
   
   („Nepogodbena odgovornost Skupnosti - Nezdružljivost skupnostne ureditve uvoza banan s pravili Svetovne trgovinske organizacije (STO) - Uvedba povračilnih ukrepov Združenih držav Amerike v obliki dodatnih carinskih dajatev na uvoz iz Skupnosti na podlagi dovoljenja ORS - Sklep organa za reševanje sporov STO - Pravni učinki - Odgovornost Skupnosti glede na to, da nezakonito ravnanje njenih organov ni podano - Vzročna zveza - Neobičajna in posebna škoda“)
   (2006/C 48/45)
   Jezik postopka: angleščina
   Stranke
   
      Tožeča stranka: Beamglow Ltd (St. Ives, Cambs, Združeno kraljestvo) (zastopnik: D. Waelbroeck, avocat)
   
      Tožene stranke: Evropski parlament (zastopnika: R. Passos in K. Bradley, zastopnika), Svet Evropske unije (zastopnika: S. Marquardt in M. Bishop, zastopnika) in Komisija Evropskih skupnosti (zastopnika: P. Kuijper, C. Brown in E. Righini, zastopniki)
   
      Intervenientka na strani toženih strank: Kraljevina Španije (zastopnika: najprej R. Silva de Lapuerta, nato E. Braquehais Conesa, zastopnika)
   Predmet zadeve
   Odškodninska tožba za škodo, ki naj bi izvirala iz dodatne carinske dajatve na uvoz zložljivih potiskanih in okrasnih kartonastih škatel, katerih odmero je Združenim državam Amerike dovolil organ za reševanje sporov Svetovne trgovinske organizacije (STO) po ugotovitvi nezdružljivosti sporazumov in dogovorov, priloženih k sporazumu o ustanovitvi STO, s skupnostno ureditvijo uvoza banan.
   Izrek sodbe
   
               1)
            
            
               Tožba se zavrže kot nedopustna v delu, v katerem se nanaša na Parlament.
            
         
               2)
            
            
               V preostalem delu se tožba zavrne kot neutemeljena.
            
         
               3)
            
            
               Tožeča stranka nosi poleg svojih še stroške Parlamenta, Sveta in Komisije.
            
         
               4)
            
            
               Kraljevina Španija nosi svoje stroške.
            
         
      (1)  UL C 61 z dne 24.2.2001.